מלונות בדיסנילנד קליפורניה 2018 - איזה הכי כדאי?
מתכננים חופשה בדיסנילנד קליפורניה? מתכננים טיול בר מצווה או בת מצווה שיכלול את דיסנילנד קליפורניה? הכתבה הזאת מיועדת בדיוק עבורכם. בדקנו מתוך אתרים רבים מהם המלונות הכי טובים והכי מומלצים לזוגות או למשפחות עם ילדים בדיסנילנד קליפורניה. הפרטים, בפנים.
דיסנילנד קליפורניה הוא פארק השעשועים הראשון שבנה וולט דיסני עוד בשנת 1955. מאז, מאות מיליוני אנשים הספיקו לבקר ולנפוש בפארק השעשועים הגדול ואחד המפורסמים ביותר בעולם. גם ישראלים רבים פוקדים את הפארק במשך כל עונות השנה ובעיקר בתקופות החופשות מבתי הספר (יולי אוגוסט, פסח וסוכות) שכן קהל היעד העיקרי לדיסנילנד הוא ילדים ונופש משפחות ובדרך כלל כל טיול של משפחה ישראלית הכולל טיול באיזור המערבי של ארצות הברית לאס וגאס, לוס אנג'לס או סן פרנסיסקו, יכלול בתוכו גם ביקור של כמה ימים בפארק דיסנילנד בקליפורניה.
היום באתר "תיירות נבונה" נציג לכם את המדריך הטוב ביותר ללינה בדיסנילנד קליפורניה ונבדוק אילו מלונות נחשבים לטובים ביותר באיזור ואילו קיבלו את ההמלצות הטובות ביותר ברשת. נבדוק גם באילו מלונות בחרו המטיילים הישראלים ללון ומהם המחירים הממוצעים במלונות אלו ב-2018.
דיסנילנד קליפורניה - איפה זה בכלל?
מכיוון שחברת דיסני חיפשה שטח גדול במיוחד לצורך הקמת הפארק, הוחלט לבנות את דיסנילנד קליפורניה בעיר שנקראת "אנהיים" שספק אם מישהו היה שומע עליה אלמלא הפארק המפורסם. זאת העיר שבה הרוב המוחלט של המבקרים בפארק שוהה בו בלילות של לפני ואחרי הביקור בפארק ושם מרוכזים רוב המלונות של המבקרים בדיסנילנד. אנהיים נמצאת במרחק כחצי שעה נסיעה מלוס אנג'לס.
דיסנילנד עצמה מציעה 3 מלונות הנמצאים בתוך הפארק. מלונות אלו הם מלון דיסני גראנד קליפורניה, מלון דיסנילנד קליפורניה ומלון דיסני פרדייס פייר. המלונות האלו שייכים לדיסני ומציעים הרבה הטבות למתארחים שם כגון כניסה מוקדמת לפארק ועוד הטבות שונות. מצד שני, המלונות האלו יקרים יותר ביחס למלונות שנמצאים באנהיים והמחיר הממוצע ללילה במלון מתחיל מ-800 ש"ח ללילה.
מאחר שהמחירים במלונות הרשמיים של דיסני כפי שראיתם גבוהים מאוד, הדרך המומלצת והפופולרית ביותר ללון בדיסנילנד קליפורניה היא בעיר אנהיים שנמצאת מרחק קצר מאוד מהפארק כאשר באיזורים מסויימים בעיר הפארק נמצא אף במרחק הליכה ובשאר, המרחק הוא כמה דקות נסיעה בלבד.
המלונות באנהיים זולים בהרבה מהמלונות הרשמיים של דיסני ואם אתם מתכוונים לחרוש את הפארקים עד הסוף, אין גם באמת גם כל סיבה לשלם סכומים גבוהים כאלו. המחירים הממוצעים במלונות באנהיים הם בין 200 ל-400 ש"ח לזוג ללילה בממוצע כאשר הקרבה לפארק משפיעה כמובן על המחיר.
אבל איך יודעים איזה מלון הכי טוב בדיסנילנד קליפורניה? בדקנו ברשת ואיתרנו לכם את המלונות בדיסנילנד שקיבלו את ההמלצות הטובות ביותר ברשת. הנה התוצאות.
אחד המלונות המומלצים ביותר והקרובים ביותר לפארק דיסני קליפורניה הוא מלון הילטון דאבל טרי אנהיים. המלון שייך לרשת המלונות היוקרתית, ממוקם צמוד לפארק במרחק של כמה שניות הליכה בלבד. מלון הילטון אנהיים מדורג במקום הרביעי מתוך כל המלונות באנהיים באתר טריפ אדווייזר ובמקומות הראשונים באתר בוקינג.קום.
המלון כולל בריכת שחייה על גג המלון עם נוף לכל האיזור וכולל חדרים מרווחים ומעוצבים בקפידה. המחיר הממוצע ללילה לזוג במלון הוא כ-600 ש"ח.
אם אתם מחפשים את המלון המומלץ ביותר ליד דיסנילנד קליפורניה, אין ספק כי מדובר במלון איירס. מלון זה מדורג כמעט בכל אתר מלונות בינלאומי במקום הראשון. כך קבעו גולשי אתר טריפ אדווייזר, בוקינג ואתרים נוספים. המלון ממוקם כרבע שעה נסיעה בלבד מפארק דיסני ומציע ארוחת בוקר מלאה ועשירה, בריכת שחייה חיצונית ואינטרנט אלחוטי בחינם.
המחיר הממוצע ללילה במלון איירס הוא כ-630 ש"ח ללילה לזוג.
מלון אינדיגו אנהיים קצת יקר יותר משאר המלונות אך נחשב לאחד הטובים בעיר. אם אתם מחפשים מלון קרוב לדיסנילנד, כדאי לבדוק את המלון הזה הממוקם כרבע שעה הליכה בלבד מהפארק. מלבד זה, מציע המלון בריכת שחייה חיצונית ומחוממת ואינטרנט אלחוטי בחינם. מלון אינדיגו זכה לציונים טובים מאוד בכל הקשור ליחס ושירות צוות המלון.
המחיר הממוצע ללילה לזוג במלון הוא כ-800 ש"ח לזוג ללילה.
מלון רזידנס אין הוא אחד המלונות המומלצים ביותר למשפחות כאשר הוא מציע סוויטות גדולות המתאימות למספר גדול של נפשות ואפשר למצוא במלון סוויטות ל-4 או 6 אנשים בחדר אחד במחירים זולים מאוד. המלון עצמו נמצא במרחק 4 רחובות בלבד מדיסנילנד וכולל בריכת שחייה, חדרים גדולים ומרווחים הכוללים גם מטבח מאובזר, טלוויזיות 27 אינץ' עם ערוצי ילדים ואינטרנט אלחוטי בחינם.
המלון זכה לציונים גבוהים באתר בוקינג ובאתר טריפ אדוויזר ומחיר סוויטה ל-4 נפשות בחדר יעלה לכם כ-800 ש"ח בלבד.
עוד אחד מהמלונות השווים ביותר והמומלצים ביותר בדיסנילנד קליפורניה הוא מלון הווארד ג'ונסון אנהיים. ראשית, מלון זה כולל פארק מים גדול במיוחד שיוסיף חוויה מהנה לילדים בזמן שהם לא בפארק דיסני הממוקם כ-8 דקות הליכה בלבד מהמלון. מלון הווארד ג'ונסון מדורג במקום ה-6 מתוך 112 מלונות באתר טריפ אדווזיר.
גם מלון זה מצויין למשפחות עם ילדים ומציע סוויטות גדולות ורחבות המתאימות ל-5 נפשות בחדר אחד ובמחירים זולים. כך למשל המחיר לסוויטה של 5 נפשות הוא כ-660 ש"ח בלבד.
מלון אנאבלה אנהיים (Anabella Hotel) - ממוקם כ-15 דקות הליכה מפארק דיסני.
מלון דזרט פאלם אנהיים (Desert Palms Hotel) - עשר דקות הליכה בלבד מהפארק.
מלון רד ליון אנהיים (Red Lion Hotel Anaheim) - כרבע שעה הליכה מדיסנילנד.
מוטל סופר 8 אנהיים (Super 8 Anaheim/Near Disneyland) - כ-2 דקות נסיעה מהפארק.
מלון אנהיים פיירפילד אין ביי מריוט (Anaheim Fairfield Inn by Marriott) - ממוקם כחצי ק"מ מפארק דיסני.
מלון קומפורט אין אנד סוויטס אנהיים (Comfort Inn & Suites Anaheim) - ממוקם 5 דקות בלבד מפארק דיסנילנד קליפורניה.
תיירות נבונה: מלונות בדיסנילנד קליפורניה 2018 - איזה הכי כדאי?